12. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.1019 της 20/25 Νοεμ. 1958 Περί κατεδαφίσεως κτισμάτων υφισταμένων επί εκτάσεως ανταλλαξίμου περιουσίας παραχωρηθείσης εις την Διεθνή Έκθεσιν και το Πανεπιστήμιον Θεσσαλονίκης. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Εισηγουμένου του κ. επί της Κοινωνικής Προνοίας Υπουργού, Αποφασίζει 1.Τα επί εκτάσεως ανταλλαξίμου περιουσίας, παραχωρηθείσης ή παραχωρηθησομένης εις την Διεθνή Έκθεσιν και το Πανεπιστήμιον Θεσσαλονίκης προς εκπλήρωσιν των σκοπών αυτών, εμφαινομένης υπό στοιχεία Α Β Γ Δ Ε Ζ Η Α του Σχεδιαγράμματος του Μηχανικού Γ. Κατσώνη και το από 8 Απριλίου 1958 Σχεδιάγραμμα του Τοπογράφου Μηχανικού Α. Γκότση όσον αφορά τον χώρον τον προοριζόμενον δια την ανέγερσιν πολυτεχνικής Σχολής, υφιστάμενα πάσης μορφής κτίσματα κατεδαφίζονται από της ισχύος της παρούσης. 2.Εις τους κατόχους των κτισμάτων τούτων και διαμένοντας εντός αυτών παρέχεται αποζημίωσις καταβαλλομένη υπό του Κέντρου Κοιν. Προνοίας Θεσσαλονίκης, κατόπιν εντολής του Υπουργού Βορείου Ελλάδος. 3.Η αποζημίωσις καθορίζεται παρ’ Επιτροπής συγκροτουμένης υπό του Νομάρχου Θεσσαλονίκης και αποτελουμένης υπό των α)Παρέδρου του Ελεγκτικού Συνεδρίου παρά τη Νομαρχία  Θεσσαλονίκης ως Προέδρου, β)ενός Μηχανικού του Πολεοδομικού Γραφείου Θεσσαλονίκης και γ)ενός Οικονομικού Εφόρου της αυτής πόλεως ως μελών. Δια τον καθορισμόν της αποζημιώσεως λαμβάνεται υπ’ όψιν η σημερινή αξία του κτίσματος εκπιπτομένου του αναλόγου ποσοστού λόγω παλαιότητος. 4.Η εξόφλησις της αποζημιώσεως γίνεται μετά προηγουμένην κατεδάφισιν των κτισμάτων υπό του Κέντρου Κοινωνικής Προνοίας Θεσσαλονίκης μετά πάροδον 10ημέρου από της επιδόσεως κλήσεως προς λήψιν της αποζημιώσεως. Τα υλικά των κατεδαφιζομένων κτισμάτων δύνανται ν’ αποκομισθούν υπό των κατόχων των κτισμάτων ιδίαις αυτών δαπάναις, εντός πέντε ημερών από της κατεδαφίσεως. 5.Πλην της κατά τα άνω αποζημιώσεως δύναται να παραχωρηθή εις τους κατόχους των κατεδαφιζομένων κτισμάτων τους μη έχοντας εν τη πόλει Θεσσαλονίκης ιδιοκτησίαν έστω και προικώαν, οικόπεδον εκ των τελούντων υπό την Διαχείρισιν του Υπουργείου Κοιν. Προνοίας και προοριζομένων δι’ αστικήν αποκατάστασιν προσφύγων. Η παραχώρησις του οικοπέδου γίνεται συμφώνως προς τας διατάξεις της παργ. 3 του άρθρου 5 του από 27.1.1953 Β.Δ)τος «περί κωδικοποιήσεως διατάξεων αναφερομένων εις την αποκατάστασιν των αστών προσφύγων Ν. 2044)1952», υπό τας προϋποθέσεις και  την οριζομένην διαδικασίαν των σχετικών διατάξεων του αυτού Β.Δ)τος. 6.Εφ’ όσον το ποσόν της προβλεπομένης υπό της παραγράφου 3 της παρούσης αποζημιώσεως είναι κατώτερον των ορίων των χορηγουμένων οικοδομικών δανείων αυτοστεγάσεως Η αξία του οικοπέδου και το κατά την παρούσαν παράγραφον χορηγηθησόμενον ποσόν δανείου αυτοστεγάσεως θέλουν εξοφληθή συμφώνως προς τας διατάξεις του από 27.1.53 Β.Δ)τος «περί κωδικοποιήσεως κλπ.». 7.Εις τους μισθωτάς των υπό κατεδάφισιν κατά τας διατάξεις της παραγρ. 1 της παρούσης κτισμάτων, καταβάλλεται υπό του Κέντρου Κοινωνικής Προνοίας Θεσσαλονίκης εφ’ άπαξ χρηματικόν βοήθημα, καθορισθησόμενον κατά περίπτωσιν υπό του Υπουργού Βορ. Ελλάδος, μετά γνώμην του Συμβουλίου Προνοίας και Στεγάσεως Θεσσαλονίκης, επί σκοπώ διευκολύνσεως αυτών δια την άμεσον μίσθωσιν ετέρου χώρου προς μεταστέγασιν. Η καταβολή του εφ’ άπαξ βοηθήματος γίνεται άμα τη αποχωρήσει του μισθωτού εκ του κατεχομένου παρ’ αυτού μισθίου χώρου, ήτις αποχώρησις είναι υποχρεωτική μετά παρέλευσιν 15θημέρου από της κοινοποιήσεως της κλήσεως προς λήψιν του βοηθήματος. Αι διατάξεις της παρούσης κατισχύουν των διατάξεων του ισχύοντος ενοικιοστασίου. 8. Εις τους εκ των μισθωτών πρόσφυγας ως και ησφαλισμένους εν γένει δύναται να παραχωρηθή κατόπιν αποφάσεως του Συμβουλίου Προνοίας και Στεγάσεως Θεσσαλονίκης οικόπεδον συμφώνως προς τας διατάξεις της παραγρ. 5 της παρούσης ως και δάνειον αυτοστεγάσεως προσφυγικάς οικογενείας. Η αξία του οικοπέδου και το κατά την παρούσαν παράγρ. χορηγηθησόμενον δάνειον θέλουν εξοφληθή συμφώνως προς τας διατάξεις του από 27.1.1953 Β.Δ)τος «περί κωδικοποιήσεως κλπ.». 9.Προς κάλυψιν της απαιτουμένης δαπάνης δια την καταβολήν της προβλεπομένης υπό της παρούσης αποζημιώσεως των κτισμάτων και του εφ’ άπαξ χρηματικού βοηθήματος, εγκρίνεται η διάθεσις α)ποσού δραχμών 3.500.000 εκ του κρατικού προϋπολογισμού και β)δραχμών 1.500.000 εκ του προϋπολογισμού του Αυτονόμου Οργανισμού Εργατικής Κατοικίας. Τα ποσά ταύτα εισάγονται ως έσοδον του Ειδικού Λογαριασμού Αστικής Αποκαταστάσεως Προσφύγων, η έγκρισις δε και η διάθεσις αυτών ενεργείται υπό του Συμβουλίου Προνοίας και Στεγάσεως Θεσσαλονίκης, κατόπιν εντολής του Υπουργού Βορείου Ελλάδος. Η παρούσα πράξις κυρωθήσεται δια Νόμου μερίμνη του Υπουργείου Κοινωνικής Προνοίας. Εκδόσαν προς τούτο την υπ’ αριθ. 1019 παρούσαν πράξιν του.